[pic] | KOMISIJA EVROPSKIH SKUPNOSTI |

Bruselj, 4.2.2008

COM(2008) 63 konč.

VMESNO POROČILO KOMISIJEEVROPSKEMU PARLAMENTU IN SVETU

o napredku Bolgarije v okviru mehanizma za sodelovanje in preverjanje

VMESNO POROČILO KOMISIJEEVROPSKEMU PARLAMENTU IN SVETU

o napredku Bolgarije v okviru mehanizma za sodelovanje in preverjanje

UVOD

Ob vstopu Bolgarije v EU 1. januarja 2007 je bil vzpostavljen mehanizem za sodelovanje in preverjanje (CVM) [1] , ki naj bi ji pomagal pri odpravljanju nekaterih pomanjkljivosti na področjih reforme pravosodja ter boja proti korupciji in organiziranemu kriminalu, hkrati pa bi zagotovil spremljanje napredka na teh področjih.

To je drugo poročilo Komisije v okviru mehanizma za sodelovanje in preverjanje[2]. Šestmesečno obdobje od prvega poročila je prekratko, da bi Bolgarija v tem času lahko odpravila vse pomanjkljivosti, Komisija pa proučila oceno, ki jo je opravila junija lani. Zato je v poročilu predstavljena posodobitev dejstev brez podrobne ocene rezultatov, ki so bili doseženi v okviru posameznih meril, opredeljenih v CVM. Poleg tega je v to vmesno poročilo vključen pregled pomoči Bolgariji po področjih, povezanih z merili. Tako bo mogoče lažje prepoznati morebitne vrzeli v ponujeni pomoči in Bolgariji zagotoviti celovito ustrezno podporo.

REFORMA PRAVOSODJA IN BOJ PROTI KORUPCIJI IN ORGANIZIRANEMU KRIMINALU: TRENUTNO STANJE

Nadaljevanje pregleda iz junija 2007: akcijski načrt

Od zadnjega poročila Komisije junija 2007 se je razvil tesen in neprekinjen dialog z bolgarskimi organi v Bruslju in Sofiji. Bolgarija je Komisiji redno posredovala podrobne posodobitve trenutnega stanja.

Na predlog Komisije so bolgarski organi pripravili akcijski načrt glede načina, na katerega Bolgarija namerava izpolniti zastavljena merila. Komisija je Bolgariji pomagala z metodološko oceno akcijskega načrta. Bolgarska vlada je tako po posvetovanju z zainteresiranimi stranmi oktobra 2007 potrdila in Komisiji predložila podroben akcijski načrt[3]. Pravočasna priprava in sprejetje akcijskega načrta, ki sta zahtevala usklajena prizadevanja in uporabo znatnih sredstev v kratkem časovnem obdobju, odražata trdno zavezanost bolgarskih organov

Najnovejše informacije o napredku

Merilo 1: sprejeti ustavne spremembe, odpraviti kakršne koli dvoumnosti glede neodvisnosti in odgovornosti pravosodnega sistema.

- Narodna skupščina mora sprejeti spremembe bolgarske ustave;

- narodna skupščina mora v zakon o pravosodnem sistemu uvesti potrebne spremembe;

- treba je vzpostaviti inšpektorat, ki bo deloval, ter objaviti in oceniti prve rezultate.

Zahtevane ustavne spremembe so bile sprejete februarja 2007. Novi zakon o pravosodnem sistemu je bil sprejet julija 2007. Ustanovljen je bil vrhovni sodni svet, ki od izvolitve svojih parlamentarnih in sodnih članov uspešno deluje. Parlament je 19. decembra 2007 izvolil glavnega inšpektorja in 8 od 10 inšpektorjev vrhovnega sodnega sveta. Začetek delovanja inšpektorata je predviden v prvem četrtletju leta 2008.

Merilo 2: zagotoviti je treba preglednejši in učinkovitejši sodni postopek s sprejetjem in izvajanjem novega zakona o pravosodnem sistemu in novega zakonika o pravdnem postopku. Poročati o učinku teh novih zakonov in kazenskega zakonika ter zakona o upravnem postopku, zlasti v postopkih pred glavno obravnavo.

- Sprejeti nov zakonik o pravdnem postopku;

- sprejeti nov zakon o pravosodnem sistemu, ki odraža spremembe ustave in priporočila strokovnega pregleda izvedencev;

- vzpostaviti sistem spremljanja za vse nove zakonike;

- poročati v rednih časovnih presledkih o ugotovitvah procesa spremljanja, zlasti glede postopka pred glavno obravnavo, izvrševanja sodb in kazni;

- spremeniti ustrezne zakonike in zakonodajo, če je potrebno.

Novi zakonik o pravdnem postopku je bil sprejet julija 2007 in bo začel veljati marca 2008. Vzpostavljene so bile delovne skupine, zadolžene za pripravo ustrezne sekundarne zakonodaje.

Novi zakon o pravosodnem sistemu je bil sprejet julija 2007. Zakon uveljavlja vrhovni sodni svet kot stalni organ in obravnava skrbi strokovnjakov, zlasti glede delitve nalog med inšpektorati vrhovnega sodnega sveta in ministrstva za pravosodje.

Ugotovitve delovnih skupin za spremljanje izvajanja zakonika o upravnem postopku in zakonika o kazenskem postopku se redno objavljajo na spletu[4]. Vzpostaviti je še treba sistem spremljanja za novi zakonik o pravdnem postopku. Poleg tega želijo bolgarski organi razviti in oblikovati nov zakon, ki bi urejal celotni zakonodajni postopek[5].

Formalne omejitve, ki jih bolgarski zakonik o kazenskem postopku določa v postopku pred glavno obravnavo, ovirajo hitre sodne postopke in po poročilih povzročajo, da sodišča pogosto vračajo primere tožilstvu. V primerih domnevne korupcije na visoki ravni in organiziranega kriminala še vedno pogosto prihaja do vračanja in zamud zaradi dolgega trajanja postopkov[6]. Bolgarski kazenski zakonik ne razločuje v zadostni meri med različnimi stopnjami kaznivih dejanj, njegova struktura pa se zdi zastarela[7].

Ustanovitev agencije za državno varnost konec leta 2007 je spodbudila razprave o razširitvi pristojnosti preiskovalnih sodnikov ( sledovateli ) na primere korupcije na visoki ravni in organiziranega kriminala. Razprave potekajo tudi o tem, ali bi morali zakonik o kazenskem postopku spremeniti tako, da bi bil generalni državni tožilec pooblaščen za odreditev preiskav, ki bi jih glede na vsak posamezen primer zaradi zapletenosti obravnavanih dejanskih in pravnih okoliščin ali zaradi znatnega javnega interesa zanj izvajali preiskovalni sodniki[8]. Vsakršno spremembo odgovornosti preiskovalnih sodnikov je treba uskladiti z zavezo Bolgarije, da omeji pristojnosti preiskovalnih sodnikov, kar je bilo dogovorjeno pred pristopom Bolgarije.

Merilo 3: nadaljevati reformo sistema pravosodja zaradi krepitve strokovnosti, odgovornosti in učinkovitosti. Oceniti učinek te reforme in letno objaviti rezultate.

- Vzpostaviti pregleden in v celoti delujoč proces odločanja o disciplinskih preiskavah prihodnjega inšpektorata pri vrhovnem sodnemu svetu;

- zagotoviti popolno in sistematično uporabo etičnega kodeksa sodnikov, zlasti postopkov za pregled, preiskavo in odpustitev/pregon kršitev;

- spremljati uporabo sistema izbirnih izpitov za zaposlovanje in oceno uspešnosti sodnikov;

- letno objavljati ugotovitve vrednotenja reforme pravosodja, zlasti glede obravnavanja problemov v zvezi s strokovnostjo, odgovornostjo in učinkovitostjo;

- uvesti računalniško programsko opremo za naključno dodeljevanje zadev v službah tožilstva;

- okrepiti usposabljanje v zvezi s posledicami teh novih zakonov.

Poleg ukrepov, začrtanih v okviru merila 2, je bil ustanovljen odbor za disciplinske postopke pri vrhovnem sodnem svetu, ki bo zagotovil uporabo etičnega kodeksa za sodnike. Ustanova še ni uspela ugotoviti dejanskega stanja, vendar prve disciplinske sankcije, ki jih je uporabil vrhovni sodni svet v svojem novem sestavu, odsevajo strogo politiko preganjanja kršitev[9].

Spremljanje učinkovitosti sodnega postopka je oteženo zaradi pomanjkanja ustreznih podatkov in primernih zmogljivosti za analizo njegove kakovosti. Ni dovolj zanesljivih podatkov o spremljanju primerov v postopkih pred glavno obravnavo in postopkih glavne obravnave. Podatki v zvezi s primeri korupcije na visoki ravni in organiziranega kriminala v okviru meril 4 in 6, ki so bili predloženi Komisiji, ne omogočajo ocene uspešnosti pravosodja ali preiskovalnih služb. Pomembno in nujno je, da Bolgarija razvije svoje zmogljivosti zbiranja in razvrščanja podatkov. V tem pogledu je pomembno dokončanje enotnega informacijskega sistema. Akcijski načrt za merilo 3 predvideva vrsto usklajenih ukrepov za spremljanje napredka reforme pravosodja in zagotavljanja njene trajnosti. To zajema objavo pritožb na imenovanja in natečaje ter objavo rezultatov preverjanja postopkov zaposlovanja, ki jih opravlja vrhovni sodni svet. Ravno tako vključuje več ukrepov za stalno usposabljanje sodnikov in državnih tožilcev.

Merilo 4: voditi in poročati o strokovnih, nepristranskih preiskavah domnevne korupcije na visoki ravni. Poročati o notranjih inšpekcijah javnih institucij in o objavljanju premoženjskega stanja visokih uradnikov.

- Pritegniti strokovnjake držav članic, da zagotovijo pomoč in usmerjanje pri izboljšanju kakovosti preiskav in poročanju o njih;

- racionalizirati in uskladiti institucionalno razporeditev organov, pooblaščenih za boj proti korupciji;

- vzpostaviti upravne ureditve za varstvo prijaviteljev zlorab;

- v celoti izvajati zakonodajo v zvezi z neodvisnostjo inšpektoratov v javni upravi in zagotoviti, da postanejo bolj dejavni v svoji preiskovalni vlogi;

- poročati o izvajanju ukrepov, sprejetih za preprečitev in boj proti vplivanju na preiskave in preiskovalne subjekte, zlasti v primerih začasne prekinitve/opustitve/začetka kazenskega pregona proti organom pregona, osumljenim korupcije;

- zagotoviti vzpostavitev zanesljivega mehanizma za preverjanje prijav premoženjskega stanja in tudi učinkovitih sankcij za nepravilne ali netočne prijave.

Bolgarija je v obdobju od 1. julija do 31. oktobra 2007 v evidenco vpisala 51 obtožnic, 20 končnih obsodb in 7 oprostitev obtožb zaradi korupcije na visoki ravni. V okviru sodstva je bilo začetih 11 postopkov pred glavno obravnavo, v evidenco ni bila vpisana nobena obsodba. Poleg tega Bolgarija poroča o številnih načrtovanih in priložnostnih pregledih znotraj centralne vlade in sodstva[10]. Kvalitativni podatki o strategijah inšpekcij, prednostih nalogah nadzora in ocenah tveganj niso bili na voljo. Zato je bilo nemogoče oceniti prispevek teh dejavnosti k obvladovanju korupcije na visoki ravni v Bolgariji.

Čeprav je bilo pri organizaciji opaziti nadaljnja prizadevanja, pa ni bilo nobenega poročanja o rezultatih glede izboljšanja sodelovanja med različnimi organi, ki so odgovorni za boj proti korupciji. Protikorupcijski odbor pri svetu ministrov bo do februarja 2008 razvil akcijski načrt za okrepitev zmogljivosti, izvajanje skupnih ukrepov in izboljšanje sodelovanja med institucijami[11].

Poročanja o zaščiti prijaviteljev nepravilnosti ni bilo. V akcijskem načrtu sta za februar in marec 2008 predvideni okrogla miza o izvajanju obstoječega pravnega okvira za zaščito prijaviteljev nepravilnosti in kampanja ozaveščanja.

Merilo 5: sprejeti nadaljnje ukrepe za preprečitev korupcije in boj proti njej, zlasti na mejah in znotraj lokalne uprave.

- Izvajati disciplinske sankcije in politiko nične tolerance, zlasti v veterinarski službi, carinski upravi, upravi za ceste in drugih zadevnih službah;

- vzpostaviti elektronski plačilni sistem in sistem naključnih izmen za uradnike, zaposlene na mejah;

- v rednih časovnih presledkih izvajati revizije in preglede, objavljati ugotovitve in zagotoviti nadaljnje ukrepanje v zvezi s tem;

- poročati o preiskavah neupravičenega bogatenja.

Preventivni ukrepi, usposabljanje in vključevanje najboljših praks v ustaljene postopke, kot je sistem ene datoteke[12], naključno dodeljevanje izmen in rotacija so zmanjšali priložnosti za korupcijo med uradniki mejne policije in carine. Anketa, ki jo je avgusta 2007 izvedel Dutch Royal Automobile Club, potrjuje ta pozitivni razvoj dogodkov. Bolgarija je poročala o pregledih, disciplinskih postopkih in sankcijah med uradniki obmejne policije in carine. V tem trenutku Komisija nima na voljo dovolj podrobnosti o primerih in sankcijah, da bi lahko prišla do konkretnih zaključkov[13].

V treh pilotnih regijah sta bila v lokalno upravo uvedena sistem e-uprave in sistem upravljanja čakalnih vrst.

Znotraj carinskih organov so bili na lastno pobudo opravljeni pregledi neupravičenega bogatenja. Glede prizadevanj za odkrivanje neupravičenega bogatenja na drugih področjih ni nadaljnjih podatkov. Pregledi naj bi se izvajali na lastno pobudo na podlagi analiz tveganj ter zajemali lokalno upravo in druge občutljive sektorje.

Prostocarinske prodajalne na bolgarskem ozemlju na zunanjih mejah s Turčijo in Srbijo ter prostocarinske bencinske črpalke na bolgarskem ozemlju so še dovoljene. Njihov promet se je v letu 2007 znatno povečal. So žariščna točka lokalne korupcije in organiziranega kriminala.

Bolgarija poroča, da so domneve o korupciji v zadnjih lokalnih volitvah po spremembi kazenskega zakonika oktobra 2007, s čimer je kupovanje glasov postalo kaznivo dejanje[14], privedle do 13 postopkov pred glavno obravnavo.

Merilo 6: izvajati strategijo za boj proti organiziranemu kriminalu, z osredotočanjem na huda kazniva dejanja, pranje denarja in tudi sistematično zaplembo sredstev storilcem kaznivih dejanj. Poročati o novih preiskavah in tistih, ki tečejo, obtožnicah in obsodbah na teh področjih.

- Pritegniti izvedence držav članic, da zagotovijo usmerjanje in pomoč pri izboljšanju kakovosti preiskav in poročanju o njih;

- predložiti akcijski načrt za izvajanje strategije boja proti organiziranemu kriminalu in jo izvajati s poročili v rednih časovnih presledkih;

- v celoti izvajati ustrezno zakonodajo o zaplembi sredstev storilcem kaznivih dejanj;

- redno poročati o novih in tekočih preiskavah, obtožnicah in obsodbah ter izvajati notranje revizije;

- objaviti ugotovitve teh revizij;

- izvajati novo zakonodajo za boj proti pranju denarja.

Bolgarija je v obdobju od 1. julija do 31. oktobra 2007 začela 48 preiskav v postopku pred glavno obravnavo za kazniva dejanja v zvezi z organiziranim kriminalom; sodišču je posredovala 21 obtožnic in v evidenco vpisala 24 končnih obsodb. Kljub priznavanju pozitivnega premika pa ni na voljo analize kakovosti teh podatkov glede učinkovitosti sodnih procesov in narave obsodb. Analiza vzorca vpisanih odmevnih primerov, ki jo je opravila Komisija, je pokazala, da je bil od leta 2000 zaključen samo en primer, polovica obravnavanih primerov pa je še vedno v preiskovalni fazi[15].

Vlada je decembra 2007 ustanovila agencijo za državno varnost [16] ter Bolgariji naložila, naj izboljša stanje sodnega spremljanja primerov hudih kaznivih dejanj. Agencija bo ustanovljena z združitvijo trenutne službe državne varnosti[17], agencije za finančni nadzor[18] in vojaške protiobveščevalne agencije. Agencija za državno varnost bo neposredno podrejena svetu ministrov, dana pa ji bo neodvisna operativna sposobnost. Kot je videti, naj bi bila agencija za državno varnost v ugodnem položaju za prevzemanje pobude v postopku pred glavno obravnavo v praksi. Zato je priporočljiva vzporedna okrepitev urada tožilstva. Pričakovana pooblastila agencije in mehanizme za uskladitev z drugimi pristojnimi institucijami pri ministrstvu za notranje zadeve je treba še dokončno opredeliti v sekundarni zakonodaji. Prav tako je treba oblikovati institucionalne sporazume o sodelovanju. Ob tem je pomembno opredeliti primere, za katere je pristojna agencija, ter ji omogočiti neodvisno vodenje preiskav in pričanje na sodišču.

PODPORA V OKVIRU MEHANIZNA ZA SODELOVANJE IN PREVERJANJE

Bolgariji je bila na področju pravosodja in notranjih zadev tako preko programov EU kot sta Phare in Prehodni vir kot iz držav članic[19] zagotovljena znatna pomoč. To področje ostaja žarišče popristopne pomoči EU. Več kot polovica proračuna programa EU Prehodni vir za Bolgarijo je namenjena temu sektorju, vključno s posebnimi sredstvi v višini 6 milijonov EUR za projekte, namenjene neposredni podpori napredka v okviru meril CVM.

Projekti na področju pravosodja in notranjih zadev pokrivajo celotni sklop meril. Podrobnejša analiza projektov, ki so se izvajali od leta 2003[20], kaže, da so nekatera področja, kot so reforma pravosodja (merilo 3) ter usposabljanje in oprema za policijo ter obmejno policijo (merilo 5), prejela znatne vsote pomoči in so tako lahko dosegla določeno raven zasičenosti. Pomoč boju proti korupciji na visoki ravni (merilo 4) in boju proti organiziranemu kriminalu (merilo 6) uživa manj podpore. Poleg tega do danes ni bil izveden noben projekt preprečevanja lokalne korupcije ali korupcije v občutljivih sektorjih, kot sta sektor izobraževanja in zdravstva (merilo 5).

Pomoč, zagotovljena Bolgariji, je vplivala na napredek v tej državi. Na področjih, na katerih je mednarodno sodelovanje obsežno, kot so reforma pravosodja in meje, je napredek pri izpolnjevanju meril očitnejši kot na področjih, ki so bili deležni manj pomoči.

Nadaljnja pomoč mora biti osredotočena na podpiranje boja proti korupciji in organiziranemu kriminalu. Neposredno mora obravnavati prednostne naloge in potrebe, ki jih je Bolgarija izpostavila v svojem akcijskem načrtu. Prednost morajo na splošno imeti manjše, dobro zastavljene misije pomoči, ki upoštevajo zmožnost bolgarskih institucij za porabo ponujene pomoči in ki omogočajo, da institucije rezultate take pomoči v celoti izkoristijo. Na zasičenih področjih bi bila primerna nadzirana postopna ukinitev pomoči.

Bolgarija je pozvana, da v celoti izrabi znatni proračun EU za pomoč, ki ji je še vedno na voljo prek programa Prehodni vir in Urada TAIEX. Večje projekte, katerih izvedba v okviru programa Prehodni vir je načrtovana v letu 2008 in katerih konkretni rezultati bodo vidni šele čez leto ali dve, je treba dopolniti s prožnimi in dobro zastavljenimi kratko- in srednjeročnimi projekti („twinning light“).

Komisija predlaga državam članicam, da razmislijo o bolj neposredni in praktični pomoči Bolgariji, na primer v obliki čezmejnih preiskovalnih skupin, podpore v programih za zaščito prič, izmenjave informacij in metodologije med enotami finančnega nadzora, napotitve tehničnih izvedencev na organe boja proti organiziranemu kriminalu in korupciji ter vzpostavitve institucionalnih partnerstev na teh področjih. Nadaljnja prednost bi lahko bila namenjena programom izmenjav in štipendij z institucijami, kot so nova agencija za državno varnost, vrhovni sodni svet z inšpektorati ali preiskovalni organi ter organi kazenskega pregona, ki obravnavajo korupcijo na visoki ravni in organizirani kriminal.

SKLEPNE UGOTOVITVE

V prvem letu članstva EU je Bolgarija nadaljevala prizadevanja za odpravljanje pomanjkljivosti, ki bi sicer preprečile učinkovito uporabo zakonodaje EU, politik in programov. Vendar pa na področjih, kot sta boj proti korupciji na visoki ravni in organiziranemu kriminalu, še ni prepričljivih rezultatov.

Tehnične izboljšave, ki so povzete v tem poročilu, ne pomenijo podrobne ocene napredka v okviru meril, vendar dejanski položaj zbuja skrbi, ki jih je treba obravnavati še pred celovito oceno Komisije v juniju. Kljub temu, da vloženi trud Bolgarije za reformo pravosodja (merila 1–3) in boj proti korupciji na njenih mejah daje viden napredek, je treba okrepiti ukrepe za boj proti korupciji znotraj lokalne uprave in občutljivih sektorjev, kot sta sektor izobraževanja in zdravstva (merilo 5). Bolgarija mora zlasti povečati prizadevanja za boj proti korupciji na visoki ravni (merilo 4) in organiziranemu kriminalu (merilo 6).

Komisija priznava obsežna prizadevanja Bolgarije pri oblikovanju smiselnega akcijskega načrta, ki pa je mestoma nepovezan, zato je treba nekaj vrzeli še zapolniti. Nekatere dejavnosti je treba temeljiteje razložiti, določiti je treba roke ter nosilne institucije za izvajanje različnih ukrepov, ki jih je ravno tako treba jasneje opredeliti[21]. Komisija predlaga popravek teh točk akcijskega načrta.

ANNEX

Overview of EU Assistance provided to Bulgaria in the area of Judicial Reform and the Fight against Corruption and Organised Crime [22]

Benchmarks 1 and 2: Independence and Accountability of the Judicial System; Transparency and Efficiency of the Judicial Process

Projects focusing on the revision and implementation of the Bulgarian judicial procedure codes and projects strengthening key institutions in the judicial system such as the Supreme Judicial Council and the Prosecution Office have been implemented. The application of procedural legislation will continue to be supported through the Transition Facility.

Phare 2004-2006:

- Strengthening the Bulgarian Judiciary – Implementation of the new penal procedures code; strengthening the interagency cooperation between public prosecutor’s office (PPO) and other concerning bodies in fighting organised crime and corruption (Oct 2006-Apr 2008: 878.600 EUR)

- Strengthening the Senior Judicial Council and improvement of magistrates' status (until Jul 2007: 1,2 MEUR)

- Remedy the Civil and Penal Procedures (ended early 2007: 1.2 MEUR)

Transition Facility 2007:

- Strengthening the uniform application of the new procedural legislation in Bulgaria (1,6 MEUR)

Main Bilateral Projects:

Consultations to national legislation and further training in criminal law, harmonization of European Law and various topics, e.g. legal aid (2007: 88.000 EUR) |

- Main Projects with a total budget of at least 4.8 MEUR

Benchmark 3: Judicial Reform

An important budget for investment into IT technology and for training and strategic advice on structural reform of the judiciary was made available. Substantial support has been given to the establishment of a witness protection system. Future projects continue training activities and strengthen court management. Bilateral projects focused on various aspects of judicial reform including training and capacity building.

Phare 2004-2006:

- Training of magistrates and administrative staff (1,2 MEUR)

- Judicial Cooperation in Penal and Civil Matters (until 09/2007; 1 MEUR)

- Support for the Establishment and Strengthening of a Witness Protection System (6.2 MEUR)

- Several Projects investing into Information Technology for the Judiciary and providing Technical Assistance (total approx. budget 43 MEUR)

Transition Facility 2007:

- Strengthening the public management of the judiciary and court administration (1,8 Mio EUR)

- Further steps towards a higher quality of training in the judiciary (780.000 EUR)

European Social Fund: Operational Plan 2007-2013 (Administrative Capacity):

The ESF will fund several projects on the improvement of professionalism, transparency and accountability of the Bulgarian judicial system for a total budget of 12 MEUR. Project objectives include monitoring of the Administrative Procedure Code; development of IT systems; development and capacity building of the administrative court system; development of the Unified Information System.

Bilateral Projects:

Consultation to national legislation and further training in administration of justice, administrative law and various topics: quality management workshops for judges and prosecutors (until Dec 2007: 38.000 EUR) |

Establishing European Union Law Documentation Centre for the Judiciary(Apr 2006-Mar 2008: 350.000 EUR) Strengthening the capacity of the Ombudsman of BG and the local public mediators to protect human rights, counteract corruption and promote good governance (Jan 2007-Dec2008: 350.000 EUR) Strengthening of institutional capacity of SIRENE bureau (in preparation: 325.000 EUR) Rendering of advice on strategic issues relating to the conceptual framework of the reforms of the structure of the Prosecutor’s Office of the Republic of Bulgaria (Jan-Sept 2007: 74.500 EUR) |

Continued Development of Judiciary Training Capacities (Mar-Nov 2007: 35.000 EUR) |

Better Legal Training for magistracy (Apr 2006-2008: 101,000 EUR) Prosecution Office Reform (Jun 2006-2008: 80,700 EUR) |

- Main Projects with a total budget of at least 65.4 MEUR

Benchmark 4: High-Level Corruption

Several successive EU projects on capacity building for the fight against corruption have been implemented since 2004. This support will continue through both Phare and the Transition Facility. A number of bilateral advisers are active in this area and individual missions and training courses have been carried out through bilateral funds.

Phare 2004-2006:

- Strengthening the Capacity of the Anti-Corruption Commission to Counteract Corruption in Public Administration and Judiciary and the relevant law enforcement bodies - Technical Assistance (several projects since 2004, total budget: 7.2 Mio EUR)

Transition Facility 2007:

- Civil Society Development in the area of anti-corruption fighting (1,15 Mio EUR)

- Elaboration and strengthening of the Human Resources Management System in the Ministry of Interior as a factor in the fight against corruption among its personnel (1,5 Mio EUR)

Main Projects with a total budget of at least 9.85 MEUR

Benchmark 5: Local Corruption / Corruption at Borders

The EU has heavily invested in Border Control and in improving the effectiveness of Bulgarian police since 2003. A number of bilateral projects have also reinforced institutional capacity in this area. However, no larger projects directly addressing prevention aspects of local corruption and corruption in vulnerable sectors such as education and healthcare have been implemented.

Phare 2003-2006:

- 11 large projects modernising Border Police equipment, implementing EU best-practice in border control and improving the operative capacity of border police have been implemented since 2003/2004. (total budget: approx. 90 MEUR)

- Several projects address the general modernisation of Bulgarian Police and the improvement of its efficiency (total budget: approx. 25 MEUR)

Bilateral Projects (examples):

Enhancing Anti-Corruption Practices within the Bulgarian Law Enforcement Agencies (Nov 2006 -Feb 2007) Border Justice (Aug 2006-Mar 2007: 125,000 EUR) |

- Main Projects with a total budget of at least 115 MEUR

Benchmark 6: Organised Crime

As yet, assistance for capacity-building of the key institutions responsible for the fight against organised crime has been relatively limited, except for important investment into Police. For the future an important budget for training and capacity development in this area has been foreseen. Bilateral projects focussed on a number of specific areas such as drugs trafficking, human trafficking or money laundering.

Phare 2004-2006:

- Modernising Bulgarian Police and Enhancing its efficiency (several projects since 2004, total budget: 16.46 MEUR)

- Further strengthening police investigation capacity (crime statistics, undercover operations and investigative techniques and forensics) (900,000 EUR)

- Improving of the Co-operation between the Financial Intelligence Agency and the Obligated Entities Enlisted by the Law on Measures against Money Laundering (150,000 EUR)

- Further Strengthening the Administrative Capacity of the Public Prosecutor’s Office for fighting money laundering, organized crime and corruption on the high levels with an accent on confiscation of property acquired by crime (155,000 EUR)

- Improvement of Forensic Capacity for the Inspection of Crime Scenes (Phare 2006: 1.6 MEUR)

Transition Facility 2007:

- Enhancement of the administrative capacity of the Police in counteraction to drug crimes at national and regional level (600.000 EUR)

- Enhancement of the Ministry of Interior's capacity to fight organised crime (1 Mio EUR)

- Enhancement of the capacity of the Bulgarian police through the introduction of EU models and methods for crime analysis (580.000 EUR)

- Further strengthening the administrative capacity of the Financial Supervision Commission (money-laundering) (450.000 EUR)

- Improving and extending the level of training in the field of countering organized crime for Bulgarian MoI (620.000 EUR)

- Further strengthening forensic capacity of the expert services of Ministry of Interior for collection and examination of material traces for crime scenes (525.000 EUR)

Bilateral Projects:

Illegal Migration (Nov 2007-Jun 2008: 24.000 EUR) |

“Development of a child-rights methodology to identify and support child victims of traffic” (Dec 2005-2007: 214.908 EUR) |

Raising the effectiveness of the Financial Intelligence Agency in monitoring of anti-money laundering and anti-terrorist financing compliance in entities of the non-financial sector (Jun-Nov 2007: 51.000 EUR) |

Explosives, Firearms, Ammunitions (Feb-Aug 2007: 39.500 EUR) Fight against money laundering Police cooperation programmes on (1)crime management (2) trafficking in human beings and illegal migration, (3) police and ethics |

Combating Money Laundering (Nov 2006-Jun 2007: 35,140 EUR) Murder Investigation – Building Capacity (Jul06-Mar 2007: 24,770 EUR) Identity Document Fraud Unit (Apr 2006-2007: 282,000 EUR) Improving anti-drugs intelligence capacity of BG Customs Agency (Nov 2006-Dec 2007: 105,000 EUR) |

- Main Projects with a total budget of at least 22.96 MEUR

[1] Odločba Komisije 2006/929/ES z dne 13. decembra 2006 o vzpostavitvi mehanizma za sodelovanje in preverjanje napredka Bolgarije pri izpolnjevanju posebej določenih meril na področjih reforme pravosodja ter boja proti korupciji in organiziranemu kriminalu (UL L 354, 14.12.2006, str. 58).

[2] Prvo poročilo Komisije je bilo objavljeno 27. junija 2007, COM(2007) 377 konč.

[3] Načrt je dostopen na naslednji spletni strani: http://www.mvr.bg/en/EUIntegration/plan_BM_1_6_21_10_07_final.htm.

[4] Poročila o zakoniku o kazenskem postopku so objavljena na spletnih straneh ministrstva za pravosodje in urada tožilstva, medtem ko so poročila o zakoniku o upravnem postopku dostopna na spletnih straneh ministrstva za pravosodje in vrhovnega upravnega sodišča.

[5] Točka 2.10 akcijskega načrta.

[6] Dejansko informacij, ki jih pooblaščeni bolgarski organi niso pridobili tekom kazenskega postopka, ni mogoče pravno obravnavati kot dokazno gradivo. Prav tako podatkov, ki niso bili obravnavani kot dokazno gradivo, ni mogoče zaščititi. Tak omejevalni pristop do dokazov, ki so dopustni v postopkih pred sodiščem, otežuje postopke pred glavno obravnavo in zmanjšuje učinkovitost zagotavljanja pravice.

[7] Po mnenju različnih ustanov, kot sta urad državnega tožilca in vrhovni sodni svet, ter samostojnih strokovnjakov, mora Bolgarija posodobiti svoj kazenski zakonik in zakonik o kazenskem postopku.

[8] Sprememba člena 194 zakonika o kazenskem postopku.

[9] Vrhovni sodni svet je 13. decembra 2007 zaradi korupcije enega tožilca in enega preiskovalca razrešil njunih dolžnosti. V obeh primerih je vrhovni sodni svet upošteval strogo razlago primera in zavrnil možnost uporabe procesnih institutov, kot sta iztek zastaralnega roka in sodniška imuniteta, pred sprejetjem sprememb ustave.

[10] V obdobju od julija do novembra 2007 so inšpektorati centralne uprave skupaj opravili 784 pregledov, od tega 373 načrtovanih in 411 priložnostnih. Inšpektorat carinske agencije je opravil večino priložnostnih pregledov (90). Inšpektorati so skupaj prejeli 214 obvestil o korupciji. Sproženih je bilo 73 disciplinskih postopkov proti upravnim uradnikom. Odpuščenih je bilo 54 uradnikov. 5 uradnikov je bilo začasno odstavljenih s službenega mesta. Urad tožilca je prejel 30 spisov glede uradnikov. Trije uradniki so bili pravnomočno obsojeni zaradi korupcije.

[11] Točka 1.2 merila 4 akcijskega načrta.

[12] Do konca decembra 2007 naj bi po načelu „ene elektronske datoteke“ delovalo pet mejnih kontrolnih točk (od enajstih).

[13] Po podatkih, ki jih je priskrbelo ministrstvo za notranje zadeve, je carinska agencija v okviru načrtovanih pregledov v obdobju med julijem in novembrom 2007 izvedla preglede 86 carinskih uradnikov. Poleg tega je bilo po prejetih prijavah v istem obdobju izvedenih 12 disciplinskih postopkov ter izrečenih 15 disciplinskih sankcij. V istem obdobju je mejna policija opravila 24 pregledov, ki so privedli do odpustitve 10 oseb, premestitve 8 oseb na drugo dejavnost in razrešitve 3 oseb. Končani so bili nadaljnji disciplinski postopki proti 5 uradnikom, ki bodo odpuščeni.

[14] Lokalne volitve so v Bolgariji potekale 28. oktobra in 4. novembra. Organi so prejeli 179 prijav primerov domnevnega kupovanja glasov. Tožilstvo je 22. novembra začelo 13 preiskav. Največje število preiskav je bilo sproženih v krajih Pernik, Varna, Stara Zagora in Berkovitsa.

[15] Ker analize kakovosti sodnega spremljanja primerov organiziranega kriminala ni, je Komisija Bolgariji kot primerno podlago za razpravo posredovala seznam dobro znanih primerov, ki so bili v evidenco vpisani med letoma 2000 in 2007. Trenutno stanje, ki ga je Bolgarija prejela v zvezi z 10 primeri, vpisanimi v evidenco do leta 2006, kaže, da so bile obtožnice posredovane naprej, v treh primerih sodni postopek poteka, v enem primeru je bil predlagan dogovor med tožilcem in obtožencem ter ga trenutno presoja vrhovno kasacijsko sodišče, v enem primeru je dogovor med tožilcem in obtožencem postal pravnomočen, v preostalih petih primerih, vključno z enim iz leta 2002 ter enim iz leta 2003, pa še vedno potekajo preiskave.

[16] Zakon o državni agenciji „državna varnost“, Uradni list Bolgarije št. 109 z dne 20.12.2007.

[17] Služba pri ministrstvu za notranje zadeve za posebne in tajne preiskave.

[18] Vključitev agencije za finančni nadzor v novo agencijo za državno varnost lahko vpliva na položaj bolgarske agencije za finančni nadzor v okviru mreže evropskih enot za finančni nadzor (skupine Egmont) ter bo treba njeno delovanje uskladiti s posameznimi organi.

[19] Bolgarija je od leta 2004 samo prek programa Phare prejela več kot 182 milijonov EUR pomoči. Izvajanje programa Prehodni vir se bo nadaljevalo do leta 2010. V okviru strukturnih skladov sta posebna pozornost in pomoč namenjeni vzpostavitvi zanesljivega in preglednega finančnega upravljanja sredstev EU. Ta postopek je povezan z bojem proti korupciji. Tehnična pomoč bo zagotovljena za spremljanje in ocenjevanje projektov ter nadzor nad njimi, pa tudi za razvoj učinkovitega enotnega sistema upravljanja informacij, ki bi poleg tega zagotavljal pregledne informacije o pomoči iz sklada in učinkoviti porabi te pomoči. Med ocenjevanjem skladnosti bodo revizorji Sodišča evropskih skupnosti pregledali sisteme, ki jih je vzpostavila Bolgarija, vključno z njeno pripravljenostjo na boj proti goljufiji in korupciji. Urad za izmenjavo informacij o tehnični pomoči (TAIEX) je v Bolgariji priredil številne dejavnosti na področju pravosodja in notranjih zadev. Urad ima na voljo tudi sredstva za nadaljnje dejavnosti v prihodnosti.

[20] Da bi lahko prepoznali morebitne vrzeli v ponujeni pomoči in Bolgariji zagotovili celovito podporo, so ustrezne pomoči EU in dvostranske pomoči, ki jih je bila Bolgarija deležna od leta 2003, povzete na seznamu, priloženem temu poročilu. Seznam temelji na podatkih, ki so na voljo znotraj Komisije ter na informacijah, ki so jih posredovale države članice. Na seznam ni bilo mogoče vključiti vseh podatkov o posameznih projektih, zato in za večjo čitljivost je bila prednost namenjena zbirnim podatkom. Vendar pa so bili z Bolgarijo izmenjani vsi razpoložljivi podatki, medtem ko so o predlogih, predstavljenih v tem poglavju, potekale razprave z bolgarskimi organi.

[21] Predlagani ukrepi v okviru reforme pravosodja (merilo 3) in zlasti v okviru pravnega okvira za pravosodje (merili 1 in 2) so podrobno opredeljeni in smiselni. Nasprotno pa akcijski načrt ne vključuje natančno določenih ciljev in ustreznih kazalnikov uspešnosti za merila 4, 5 in 6. Predlagani ukrepi (kot so kampanje ozaveščanja itd.) ne kažejo, kolikšna mera zavezanosti ukrepu je potrebna za rešitev obravnavanih vprašanj. Prav tako ne opredeljujejo zahtevanega operativnega okvira, ki bi bil podlaga za izvajanje ukrepa. Na primer, ukrep 1.4 v okviru merila 5 navaja letne poizvedbe pri potnikih in voznikih tovornjakov na ključnih mejnih kontrolnih točkah o ravnanju, ki se nanaša na korupcijo uradnikov na mejnih kontrolnih točkah. Za natančnejše spremljanje napredka bi bilo treba tovrstne poizvedbe izvajati vsak mesec ali vsake tri mesece na najbolj ranljivih mejnih kontrolnih točkah. To bi lahko potekalo v sodelovanju z neodvisno organizacijo. Poizvedbe bi bile lahko povezane tudi z delujočim akcijskim načrtom v zvezi s temi mejnimi kontrolnimi točkami, z natančno opredeljenim načrtom kontrol, pregledov, usposabljanja itd. Tak delujoč akcijski načrt bi lahko temeljil na kvalitativnih podatkih, ki bi omogočali analitično oceno tveganj. Močen osrednji operativni usklajevalni mehanizem bi moral tesno spremljati stalno posodabljanje akcijskega načrta.

[22] PHARE: Budgetary figures include Bulgarian national co-financing.

Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.